Vsebina

# Meni Posebno lepljenje

Vstavi vsebino odložišča v trenutno datoteko v obliki, ki jo določite.

Za dostop do tega ukaza ...

#### Iz menijske vrstice:

Izberite Uredi – Posebno lepljenje.

## Prilepi neoblikovano besedilo

Prilepi le vsebino besedila brez oblikovanja.

## Prilepi samo besedilo

Prilepi le besedilo z odložišča. Številske vrednosti in formule se ne prilepijo in vsebina njihovih ciljnih celic je izbrisana.

## Prilepi samo števila

Prilepi le številske vrednost z odložišča. Besedilo in formule se ne prilepijo in vsebina njihovih ciljnih celic je izbrisana.

## Prilepi samo formule

Prilepi le formule z odložišča. Besedilo in številske vrednosti se ne prilepijo in vsebina njihovih ciljnih celic je izbrisana.

## Prilepi kot gnezdeno tabelo

Prilepi vsebino odložišča (vključno z domorodnimi tabelami, kopiranimi iz Calca ali drugih preglednic) kot gnezdene tabele v prazne celice in na začetek celice na položaju kazalke.

## Prilepi vrstice nad

Vstavi podatke tabele z odložišča v tabelo kot nove vrstice namesto prepisovanja vsebine izvirnih celic ciljne tabele.

## Prilepi stolpce pred

Vstavi podatke tabele z odložišča v tabelo kot nove stolpce pred mestom vstavljanja in tako ne prepiše obstoječe vsebine celic ciljne tabele.

## Posebno lepljenje

Vstavi vsebino odložišča v trenutno datoteko v obliki, ki jo določite.

Podprite nas!