Vsebina

# Strokovna prilagoditev

Odpre pogovorno okno Strokovna prilagoditev z naprednimi nastavitvami in prilagoditvami LibreOffice. Pogovorno okno Strokovna prilagoditev omogoča uporabniku dostop do stotin prilagoditvenih nastavitev LibreOffice, večina njih pa ni dosegljiva prek uporabniškega vmesnika ali pogovornih oken nastavitev.

Pogovorno okno Strokovna prilagoditev omogoča dostop, urejanje in shranjevanje prilagoditvenih nastavitev, ki lahko tudi poškodujejo vaš uporabniški profil LibreOffice. Zaradi tega lahko postane vaš uporabniški profil LibreOffice nestabilen, nekonsistenten ali celo neuporaben. Nadaljujte le, če veste, kaj počnete.

Za dostop do tega ukaza ...

#### Iz menijske vrstice:

Izberite LibreOffice – NastavitveOrodja – Možnosti – LibreOffice – Napredno – Odpri strokovno prilagoditev.

#### Iz vmesnika zloženke v zavihkih:

Na zavihku Orodja kliknite gumb Orodja, nato izberite LibreOffice – Napredno – Odpri strokovno prilagoditev.

Strokovna prilagoditev ne spreminja sistemske namestitve LibreOffice na vašem računalniku.

## Področje vnosa za iskanje besedila

Vnesite nastavitev, ki jo želite prikazati v področju z besedilom. Nato kliknite gumb Išči.

## Gumb Išči

Kliknite tukaj, da poiščete besedilo želene nastavitve v drevesu nastavitev.

## Drevo nastavitev

Prikaže nastavitve, organizirane hierarhično v drevesni postavitvi. Če želite razpreti veje, dvokliknite znak (+). Ko je nastavitev vidna v drevesu, jo lahko uredite.

### Ime nastavitve

Ime nastavitve.

### Lastnost

Prikaže ime lastnosti nastavitve.

### Vrsta

Določa vrsto lastnosti. Veljavne vrste so:

- string: alfanumerične vrednosti;

- long: cela števila;

- boolean: logične vrednosti;

- void: lastnosti vrste void ni mogoče spreminjati.

### Vrednost

Trenutna vrednost lastnosti.

## Uredi

Odpre pogovorno okno za urejanje nastavitve.

Dvokliknite vrstico nastavitve, da uredite trenutno vrednost niza ali dolge številke oz. preklopite med logičnima vrednostma.

## Ponastavi

Razveljavite doslej opravljene spremembe v tem pogovornem oknu.

Podprite nas!